**Latvijas Amatieru čempionāts motokrosā nolikums**

**01.08.2021 Stelpe**

**1. Latvijas Amatieru čempionāta sacensības motokrosā:**

1.1. Latvijas Amatieru čempionāta sacensības notiek atbilstoši LaMSF Sporta kodeksam, Ētikas kodeksam, Motokrosa noteikumiem, Tehniskajiem noteikumiem, LaMSF Motokrosa komisijas Gada nolikumu un šā nolikuma prasībām. Šīs ir B kategorijas sacensības atbilstoši LaMSF Sporta kodeksam.

1.2.Latvijas Amatier sacensības ir atklātās(t.i., citu valstu nacionālo federāciju (FMN) sportisti drīkst piedalīties sacensībās ar FIM Eiropa/ UEM vai FIM licencēm un ar savas FMN atļauju, bet sportisti no BMA ar savas FMN motokrosa licenci).

**2. Sacensību norises datums, vieta un klases:**

 2.1. Latvijas Junioru, Amatieru čempionāta Sacensību norises datums – 2021.gada 1.augusts.

 2.2. Sacensību trase un vieta – Sporta un atpūtas parks "Pīlādžu mototrase", "Pīlādži", Stelpes pag., Bauskas nov., LV-3925, (Trases licences Nr. tba).

**2.3. Klases:**

2.3.1. **Latvijas Amatieru čempionāta klases**: MX18+; MX30+; MX40+; MX45+; MX50+; MX55+; Q Iesācēji; Q Amatieri; Q Veterāni; B/V Amatieri un B/V Veterāni, BV Gaiss.

2.3.2. **Latvijas kauss:** MxIesācēji, MXOpen, QOpen un BVOpen.

**3. Organizators:**

 Biedrība Tehnisko sporta veidu klubs "Pīlādzis".
 Nolikums saskaņots Latvijas Motosporta federācijā (LaMSF)

Adrese: Dārzciema 60, Rīga, LV – 1006, e-pasts: moto@lamsf.lv

**4. Oficiālās personas:**

|  |  |  |  |
| --- | --- | --- | --- |
| **Nr. p/k** | **Amats** | **Vārds, uzvārds** | **Licences Nr.** |
| **1.** | Sacensību galvenais tiesnesis/ Atbildīgais sporta darbinieks | **Renārs Gudrais** | **LaMSF A** |
| **2.** | Sacensību direktors/organizators  | **Ēriks Pīlādzis** | **-** |
| **3.** | Motokrosa komisijas pārstāvis |  |  |
| **4.** | Sacensību galvenā sekretāre | **Zane Sprigule** | **Sekretāra** |
| **5.** | Sacensību galvenais hronometrists | **Aivars Spalviņš** | **LaMSF B** |
| **6.** | Distances priekšnieks |  |  |
| **7.** | Starta – finiša vecākais tiesnesis | **Ritvars Gudrais** | **LaMSF A** |
| **8.** | Tehniskās kontroles priekšnieks | **Ditmārs Matusēvičs** | **LaMsF B** |
| **9.** | Atbildīgā persona par Covid19 protokolu | **Ēriks Piladzis** |  |

**5. Drošības noteikumi:**

 5.1. Sportistu un skatītāju drošība atbilst LaMSF Motokrosa noteikumu prasībām.

 5.2. Skatītāji un sacensību dalībnieki ir personīgi atbildīgi par savas drošības un vides aizsardzības noteikumu ievērošanu.

 5.3. *Force majeure* gadījumā drošības nolūkos trase un/ vai braucienu laiki var tikt saīsināti vai mainīti saskaņā ar sacensību žūrijas lēmumu.

**6. Latvijas Junioru, Amatieru čempionāta sacensību norise:**

 6.1. Klases – saskaņā ar Latvijas Amatieru čempionāta nolikumu un dienas kārtību.

 6.2. Reģistrācija, kvalifikācijas treniņi un 2 braucieni katrā motociklu klasē - saskaņā ar dienas kārtību.

 6.3. Visi sportisti sacensību braucieniem kvalificējas kvalifikācijas treniņos. Kvalifikācijas treniņa garums visām LJČ klasēm un LAČ ir 15 (piecpadsmit) minūtes, no kurām pirmās 3 (trīs) minūtes ir brīvais treniņš bez laika kontroles. Brīvā treniņa laikā finiša zonā vai citā sportistiem redzamā vietā trases tiesnesis trasē izkar zaļo karogu.

 6.4. Bez reģistrēšanās un transponderu saņemšanas, sportisti treniņiem netiek pielaisti.

 6.5.Dalībnieku sanāksme pie starta barjeras – saskaņā ar dienas kārtību.

 6.6. 10 min. pirms katra starta motocikliem jābūt pirms starta zonā.

 6.7. Iepazīšanas aplis – saskaņā ar dienas kārtību.

 6.8. Braucieni- saskaņā ar dienas kārtību.

 6.9. Dalībnieki novieto motociklus slēgtajā parkā protestu gadījumā vai pēc tiesnešu norādes.

**8**.**Vērtēšana LAČ:**

 8.1. Visus rezultātus nosaka pēc finiša līnijas šķērsošanas secības. Lai saņemtu ieskaites punktus braucienā, sportistam jābūt veikušam ne mazāk kā 75% no attiecīgās klases līdera nobrauktās distances.

 8.2. Ja sportists nav finišējis kontrollaikā:

 8.2.1. bet ir veicis 75% no attiecīgās klases līdera nobrauktās distances, viņa vieta braucienā un attiecīgi arī punktu skaits tiek noteikta pēc faktiski nobraukto apļu skaita.

 8.2.2. ja sportists nav veicis 75% no attiecīgās klases līdera nobrauktās distances tad sportists izcīna vietu braucienā, bet ieskaites punktus negūst.

 8.2.3. Vienāda apļu skaita gadījumā tiek ņemta vērā sportista vieta pēdējā nobrauktajā aplī.

 8.3. Visas LAČ klases neatkarīgi no tā vai tiek organizēti kopēji braucieni vai nē, tiek vērtētas atsevišķi. 8.4. LAČ ieskaitē vērā tiek ņemta sportista izcīnītā vieta divos braucienos katrā no klasēm

**9. Protesti:**

 9.1. Protestiem pret rezultātiem jābūt iesniegtiem rakstiskā formā ne vēlāk, kā 20 min. pēc rezultātu oficiālās paziņošanas. Par protestu par sacensību rezultātiem drošības nauda jāiemaksā EUR 50,00 apmērā.

 9.2. Citi protesti par nolikuma pārkāpumiem jāiesniedz rakstiskā formā, uzrādot pārkāpuma punktu, ne vēlāk kā 20 minūtes pēc konkrētās klases brauciena beigām (brauciena beigas skaitās no tā momenta, kad ir finišējis pirmais sportists). Protests jāiesniedz sekretariātā un tam ir obligāti jābūt reģistrētam. Protestam jāpievieno drošības naudu EUR 100,00 apmērā.

 9.3. Ja protests tiek apmierināts, protestētājs naudu saņem atpakaļ, pretējā gadījumā nauda paliek LaMSF Motokrosa komisijai.

 9.4. Ja protesta izskatīšana saistīta ar motora izjaukšanu, tad protests jāiesniedz rakstiskā formā, uzrādot pārkāpuma punktu, ne vēlāk kā 20 minūtes pēc konkrētas klases brauciena beigām (brauciena beigas skaitās no tā momenta, kad ir finišējis pirmais sportists). Šajā gadījumā protesta iesniedzējs iemaksā drošības naudu EUR 250,00 par divtaktu un EUR 350,00 par četrtaktu motociklu. Jebkurš atteikums motora nodošanai izjaukšanai tiek kvalificēta kā vainas atzīšana un nozīmē, ka protests tiek apstiprināts. Kārtībā kādā notiek motora izjaukšana un ar to saistītās darbības ir norādīti Tehniskajos noteikumos. Tehniskajos noteikumos norādītās kārtības ievērošanu nodrošina sacensību galvenais tiesnesis.

**10. Apbalvošana:**

 10.1. Katra sacensību posma uzvarētāji tiek apbalvoti ar piemiņas kausiem un šampanieti.

**11. Finanšu noteikumi:**

 11.1. Sportisti, reģistrējoties sacensībām, organizatoram iemaksā sacensību biedru maksu iepriekš reģistrējoties 40,00 EUR, sacensību dienā reģistrējoties sekretariātā - 50 EUR.

Nolikums apstiprināts: 2021. gada 2. jūlijā.

**Organizators LaMSF**

Biedrības TSK "Pīlādzis" valdes loceklis Ģenerālsekretāre

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Ēriks Pīlādzis / / Egija Skurba /